Tony Shalhoub

Anthony Marcus "Tony" Shalhoub američki je glumac, trostruki dobitnik Emmyja i dobitnik Zlatnog globusa. Najpoznatiji je po ulogama Antonija Scarpaccija u seriji Krila i Adriana Monka, detektiva s opsesivno-kompulzivnim poremećajem u seriji Monk.

 Djetinjstvo i mladost 
Rođen je i odrastao u Green Bayu u Wisconsinu kao deveto od desetero djece. Njegov otac Joe emigrirao je kao siroče iz Libana u SAD kad je imao deset godina. Oženio se Tonyjevom majkom Helen, također libanskog porijekla, i osnovao porodični lanac prodavnica, počevši s prodavnicom u centru Green Baya. Shalhoub, inače, pripada maronitskoj crkvi.

Shalhouba je s pozorištem prvi put upoznala starija sestra koja mu je "sredila" dodatnu ulogu u srednjoškolskoj verziji predstave Kralj i ja. Iako je stajao s pogrešne strane zavjese tokom posljednje probe s kostimima, postao je ovisan o pozorištu. Završio je Srednju školu Green Day, gdje su ga starije generacije imenovale najbolje odjevenim i onim za koga je najvjerovatnije da će postići uspjeh. U završnoj godini doživio je peh slomivši nogu pri padu s pozornice za vrijeme probe. Brzo se oporavio i uspio nastupiti u završnoj predstavi te godine. Diplomirao je dramu na Univerzitetu Southern Maine u Portlandu, a magistrirao iz istog područja 1980. na Yaleovoj Školi drame.

 Pozorište 
Nedugo nakon toga, preselio se u Cambridge, Massachusetts, gdje je proveo 4 sezone s Američkim repertoarskim pozorištem. Zatim je otišao u New York gdje je jedno vrijeme radio kao konobar, bruseći istovremeno svoj zanat. Godine 1985. debitirao je na Broadwayu u predstavi Neobičan par u produkciji Rite Moreno i Sally Struthers, a 1992. nominiran je za nagradu Tony za ulogu u Razgovorima s mojim ocem. Svoju buduću suprugu Brooke Adams upoznao je kad su zajedno glumili u Heidinim hronikama. Izvan Broadwaya (tzv. off-Broadway) glumio je u predstavama Čekajući Godota, Za dragi život, Rameauov nećak, Nula pozitivan i dvjema predstavama iz projekta Shakespeare u parku: Henry IV, 1. dio i Richard II.

U decembru 2006. vratio se u off-Broadway pozorište Second Stage Theatre gdje je zajedno s Patriciom Heaton (iz serije Svi vole Raymonda) nastupao u predstavi "Pozornica" u režiji Therese Rebeck."Tony Shalhoub pridružuje se Patriciji Heaton u predstavi Scena Therese Rebeck", Broadway.com, 24. 10. 2006. Ta crna komedija baca pogled na njujoršku zabavnu scenu, a u njoj Shalhoub tumači bivšeg glumca oženjenog Stellom (koju glumi P. Heaton), veoma uspješnom filmski producenticom jutarnje TV-emisije.

Potvrđeno je da će tumačiti lik Saundersa u brodvejskom "oživljavanju" komedije "Posudi mi tenora" koja je počela s prikazivanjem u Music Box Theatreu od 4. aprila 2010.

 Proboj na TV i filmske uloge 
Jedna od prvih Shalhoubovih TV-uloga bila je uloga italijanskog taksista Antonija Scarpaccija u seriji "Krila". Bio je prijatno iznenađen kad je dobio ulogu nakon što je bio epizodni lik u drugoj sezoni. Za nju je uvježbao italijanski naglasak. U isto vrijeme glumio je fizičara, dr. Chestera Roya Bantona u Dosjeima X (epizoda "Soft Light" iz 2. sezone).

Uspjeh u "Krilima" donio je Shalhoubu nekoliko filmskih uloga: u Barton Finku glumio je uzbuđenog filmski producenta, zatim advokata koji brzo govori u Čovjek koji nije bio tu (oba filma režirala su braća Coen), pa jezički neidentificiranog taksista u Brzoj promjeni, kubansko-američkog biznismena u Predsjedničkim bojama, slabašnog vlasnika zalagaonice u Ljudima u crnom (oba dijela), saosjećajnog advokata u Cijeni pravde, oca-udovca u "13 duhova". Imao je i kameo ulogu u filmu Gattaca te ulogu bivše TV-zvijezde u Galaktičkoj pustolovini. Također je imao i manju ulogu italijanskog šefa kuhinje u Velikoj noći za koju je u potpunosti koristio naglasak, a 1995. pojavio se u hit-seriji Frasier kao Arap Manu Habbib, vlasnik novinskog štanda (epizoda "The Focus Group"). Također je posudio glas za računarsku igru Fallout 1997.

Svoj dramski potencijal demonstrirao je u visokobudžetnom trileru iz 1998. Opsadno stanje, s Denzelom Washingtonom, Annette Benning i Bruceom Willisom. Njegov lik, specijalni agent FBI-a Frank Haddad, bliskoistočnog je porijekla i bio je žrtva diskriminacije nakon napada terorista na New York.

Kasnije se vratio TV-serijama, ovaj put s glavnom ulogom u Tihoj osveti, kao suparnik Neilu Patricku Harrisu. Serija nije privukla mnogo publike i NBC ju je otkazao u julu 2000.

 Monk 
Nakon dvogodišnjeg odsustva s malih ekrana, Shalhoub se pojavio u seriji "Monk" za TV-kuću USA Network. U njoj glumi detektiva iz San Franciska s opsesivno-kompulzivnim poremećajem. Uloga je prvo bila ponuđena Michaelu Richardsu u vrijeme kad se razmatralo da seriju prikazuje ABC, koji je poslije reprizirao 1. sezonu 2002. godine, ali ju je on na kraju odbio. Shalhoub je u sedam uzastopnih godina bio nominiran za Emmy za najboljeg glavnog glumca u humorističkoj seriji, osvojivši nagradu 2003, 2005. i 2006. Također je dobio i Zlatni globus za najbolju izvedbu glumca u TV-seriji, mjuziklu ili komediji 2003.Shalhoubove nagrade, IMDb.com.

 Karijera tokom Monka 
U dodatku na glumački rad, Shalhoub je 2005. zajedno s Mrežom arapskoameričkih profesionalaca i produkcijom "Zoom-In-Focus" ustanovio Takmičenje arapskoameričkih filmaša. Arapskoamerički filmaši poslali su scenarije, a izabrani pobjednik za nagradu je dobio odlazak u Hollywood i snimanje filma po tom scenariju. Dva finalista također su pozvana da učestvuju u produkciji.

Shalhoub je 2003. bio jedan od "slavnih" sudija u reklamnom takmičenju "Bush u 30 sekundi". 
Pojavio se s Alecom Baldwinom u holivudskoj satiri iz 2004. "Posljednji pucanj" kao osoran sitni mafijaš s ljubavlju za filmove, a posudio je i glas Luigiju u Pixarovom dugometražnom crtanom filmu "Automobili" iz 2006.

Godine 2008. nominiran je za Grammy u kategoriji najboljeg recitacijskog albuma za djecu za pripovijedanje u "Kriketu na Times Squareu".

 Lični život 
Shalhoub se oženio glumicom Brooke Adams 1992. Radili su skupa u nekoliko filmova, a Adams je više puta gostovala u Monku, tumačeći skoro uvijek drugi lik. Trenutno rade zajedno na Broadwayu u ponovnom prikazivanju komedije "Posudi mi tenora". 
U vrijeme vjenčanja Adams je imala usvojenu kćer, Josie Lynn (r. 1988), koju je usvojio i Shalhoub. Godine 1994. usvojili su drugu kćer, Sophie (r. 1993). Porodica živi u Los Angelesu i Green Bayu.

 Filmografija 
 Filmovi 
 Godina Film Uloga Napomene 1986. Ljubavna boljka putnik u avionu 1988.  Sama u neonskoj džungli  Nahid  TV-film 1989.  Novac, moć ubistvo  Seth Parker  TV-film Day One  Enrico Fermi TV-film 1990. Brza promjena  taksist  Dugogodišnji prijatelj  Paulov ljekar  1991. Barton Fink  Ben Geisler  1992. Medeni mjesec u Las Vegasu  Buddy Walker  1993. Ciganka ujak Jocko  TV-film Porodica Adams 2  Jorge  U potrazi za Bobbyjem Fischerom  član šahovskog kluba  1994. I. Q.  Bob Rosetti  1996. Radiant City  pripovjedač  Velika noć  Primo  1997.  Ne tako običan život  Al  Gattaca  German Ljudi u crnom  Jack Jeebs  1998. Cijena pravde  Kevin Conway  Opsadno stanje  agent Frank Haddad  Varalice  Voltri Paulie Misha Belenkoff  Predsjedničke boje Eddie Reyes  1999.  Galaktička pustolovina  Fred Kwan  That Championship Season  George Sitkowski  Govor tikovima  Phil  2001. 13 duhova  Arthur Kriticos  Čovjek koji nije bio tu  Freddy Riedenschneider  Spy Kids  Alexander Minion  The Heart Department  dr. Joseph Nassar  TV-film 2002.  Život ili nešto slično prorok Jack  Made-Up  Max Hires  režiser Uljez  Nelson Gittes  Ljudi u crnom 2  Jack Jeebs   Spy Kids 2  Alexander Minion  2003. Party Animals  otac slavne ličnosti Spy Kids 3-D  Alexander Minion  T for Terrorist Man in White Suit   Something More  gdin Avery  2004. Posljednja klapa  Tommy Sanz   U klinču  Sam LaRocca   2005. Veliko, novo, divno  dr. Trabulous  2006. Automobili Luigi  glas (animirani) 2007. Careless  gdin Roth   AmericanEast  Sam  1408  Sam Farrell  2009. Feed the Fish  šerif Anderson  2010. Kako znaš? psihijatar 2011. Automobili Luigi glas Spy Kids 4 Alexander Minion 2012.Hemingway i Gellhorn Koltsov

 Televizija 
 Godina naziv Uloga Napomene 1986. The Equalizer  terorist  sezona 1, epizoda 19:"Breakpoint" 1987. Spenser: For Hire dr. Hambrecht  sezona 2, epizoda 19:"The Road Back"  1991. Čudovišta Mancinisezona 3, epizoda 17:"Leavings"   1991–1997. Krila  Antonio Scarpacci    1992. Dinosauri  Jerry  glas (lutka)sezona 2, epizoda 14: "Fran Live" 1995. Gargoyles   emir  glas (animirani)sezona 2, epizoda 31: "Grief" Dosjei X dr. Chester Ray Bantonsezona 2, epizoda 23:"Soft Light"   1996. Frasier  Manu sezona 3, epizoda 23:"The Focus Group"  Skoro savršenoAlex Thorpe sezona 1, epizoda 16:"Auto Neurotic"  1999. Ally McBeal Albert Shepley sezona 2, epizoda 18:"Those Lips, That Hand" 1999–2000. Tiha osveta  Ian Stark   2000. MADtv  taksist + glumi samog sebe sezona 5, epizoda 18 sezona 5, epizoda 24 2002-2009. Monk  Adrian Monk producent/izvršni producent 

 Reference 

 Vanjski linkovi 



 1st Annual Arab-American Film Maker Award 2005
 Star File: Tony Shalhoub na Broadway.com
 Q&A: Tony Shalhoub
 Interview with Tony Shalhoub u magazinu Venice

Kategorija:Rođeni 1953.
Kategorija:Živi ljudi
Kategorija:Biografije, Green Bay (Wisconsin)
Kategorija:Američki glumci
Kategorija:Dobitnici Zlatnog globusa
Kategorija:Dobitnici Emmyja
Kategorija:Amerikanci porijeklom iz Libana
Kategorija:Američki televizijski producenti